cyanic-selkie/wikianc huggingface dataset:
Սպորտը Կանադայում
Մարմնամարզությունը կանադացիների կյանքում
Հասարակ կանադացիների կյանքում սպորտը մեծ տեղ ունի։ Ձմռանը ողջ երկիրը երեկոները անցկացնում է հեռուստացույցի առջև, երկրպագելով հոկեյի թիմերին և գեղասահորդներին։ Մանկական սպորտը համարվում է նորմա։ Ամառային երեկոները, և նաև հանգստյան օրերին ընտանիքներով գնում են մարզային և դպրոցական խաղադաշտեր, որպեսզի երկրպագեն իրենց երեխաներին, ինչպես տղաներին, այնպես էլ աղջիկներին։ Ամենից հաճախ ծնողները իրենց 5-6 տարեկան աղջիկներին տալիս են ֆուտբոլի ու հոկեյի՝ հավատալով, որ դա ոչ միայն կկոփի իրենց երեխաններին այլև կբարձրացնի նրանց կոլեկտիվ մտածողությունը և համառությունը։ Երբեմն հարևանությամբ գտնվող խաղադաշտերում միանգամից կարող է տեղի ունենալ մի քանի սպորտային հանդիպումներ՝ բեյսբոլ, ամերիկյան ֆուտբոլ և եվրոպական ֆուտբոլ սպորտաձևերում։ Շատ կանադական ընտանիքներ կամավոր մասնակցում են իրենց երեխաների սպորտային կյանքին, մարզելով դպրոցակներին, նախապատրաստում են խաղադաշտը և այլն։ Գրեթե ամեն քաղաքում կա լողի համար նախատեսված լողավազաներ, ծածկի տակ գտնվող սահադաշտեր, որոնք գրավում են բոլոր կանադացիներին, անկախ տարիքից և սեռից։
Կանադայի ձմեռային պաշտոնական խաղը համարվում է հոկեյը, որը շատ հայտնի ժամանցի միջոց է։ Ամենատարածված ամառային խաղը ազգաին լաքրոսն է, ինչպես նաև խոտի վրա անցկացվող հոկեյը ու ֆուտբոլը։
Ծանոթագրություններ
Կատեգորիա:Սպորտը Կանադայում
Քվեբեկի գեղարվեստի ազգային թանգարան
Քվեբեկի գեղարվեստի ազգային թանգարան (Musée national des beaux-arts du Québec), թանգարան Կանադայի Քվեբեկ նահանգի Քվեբեկ քաղաքում, որը ներառում է Քվեբեկում քվեբեկցի արվեստագետների ստեղծած ավելի քան 25000 աշխատանքներ, որոնցից մի քանիսը թվագրվում են 18-րդ դար։ 1987 թվականին թանգարանի շենքում ներառված է նաև գրադարան։ Թանգարանը տեղակայված է Աբրահամ հովտի Բաթերֆիլդ այգում ։
Պատմություն
Թանգարանը հիմնադրվել է 1933 թվականին։ Ի սկզբանե հայտնի էր որպես «Քվեբեկ նահանգի թանգարան», 1961 թվականից՝ որպես «Քվեբեկի թանգարան», 2002 թվականին Բեռնար Լանդրիի կառավարության կողմից ստացել է ներկայիս անվանումը։ Թանգարանը բաղկացած է երեք տաղավարներից, յուրաքանչյուրն առանձին շենքում։ Դրանցից մեկը Քվեբեկ քաղաքի 19-րդ դարում կառուցված հին բանտի շենքում է, իսկ ներքին հարդարանքները ժամանակաշրջանի անազատության ժամանակակից վկաներ են։ 1995 թվականից թանգարանը ֆինանսական աջակցություն է ստանում La Fondation du Musée հիմնադրամից։ Շենքերն իրար  միացված են ստորգետնյա թունելներով։
Մասնաճյուղեր
Թանգարանը փոխկապակցված է Կանադայի թանգարանների ասոցիացիայի,  Կանադական ժառանգության տեղեկատվական ցանցի և Կանադայի վիրտուալ թանգարանի հետ։
Արտաքին հղումներ
Կատեգորիա:Քվեբեկի պատմական թանգարաններ Կատեգորիա:1933 հիմնադրված թանգարաններ Կատեգորիա:1933 հիմնադրումներ Քվեբեկում
Ցենտուրիա
Ցենտուրիա, (լատ՝․ centuria, centum-հարյուր), Հին Հռոմում քաղաքացիների ռազմաքաղաքական բաժանման միավոր։ Ըստ ավանդության, թագավորական ժամանակաշրջանում (մ․ թ․ ա․ 8-6-րդ դարերում) Ցենտուրիաների էր բաժանված հռոմի հեծելազորը։ Սերվիոս Տուլլիոսին վերագրվող ռեֆորմով (մ․ թ․ ա․ 6-րդ դար) Ցենտուրիան դարձել է համազորային և ընտրական միավոր Հռոմի քաղաքացիները գույքացենզով բաժանվել են 5 դասի, որոնք որոշակի Ցենտուրիա են տրամադրել զորքին և ցենտուրիական կոմիտիաներում ունեցել են համապատասխան քանակի ձայն։ Կայսրության ժամանակաշրջանում Ցենտուրիան պահպանել է զինվորական ստորաբաժանման (ցենտուրիոնի գլխավորությամբ) նշանակությունը՝ կազմելով կոհորտայի մաս լեգեոնի կազմում։
Մարկորինյան
Մարկորինյան (Marcorignan), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 1106 մարդ, բնակչության խտությունը` 196.10 մարդ/կմ²։ Բնակավայրը զբաղեցնում է 5.64 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 90 կմ հարավ-արևմուտք, Կարկասոն քաղաքից` 50 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 748 աշխատունակ (15-64 տարեկան) բնակիչ, որոնցից ակտիվ էին 520-ը, իսկ ոչ ակտիվները` 228։ Ակտիվության ցուցանիշը կազմում է 69,5 %։ 520 աշխատունակ մարդկանցից աշխատել է 463 անձ (247 տղամարդ և 216 կին)։ Գործազուրկ են եղել 57 անձ (28 տղամարդ և 29 կին)։ 228 անաշխատունակներից 57-ը եղել են աշակերտներ կամ ուսանողներ, 94-ը` թոշակառուներ, իսկ 77-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
La Ghirlandata
«La Ghirlandata», անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1873 թվականին։ Ներկայումս նկարը գտնվում է Լոնդոնի Գիլդհոլ պատկերասրահի հավաքածուում։
Տեղեկություն նկարի մասին
Նկարչի եղբայր, քննադատ Ուիլյամ Մայքլ Ռոսսետտին գրել է, որ նկարի անվանումը կարելի է թարգմանել որպես «Դրասանգով պսակավորված» կամ «Ծաղկեպսակի տիկին» ։ Աշխատանքն ստեղծվել է Ուիլյամ Մորիսի առանձնատանը՝ Քելմսքոթում ։ Նկարի համար բնորդուհի է եղել Ալեքսա Ուայլդինգը, երկու հրեշտակների դեմքերի համար կեցվածք է ընդունել Մեյ Մորիսը՝ Ուիլյամ և Ջեյն Մորիսների դուստրը (նկարն ստեղծելու պահին նա եղել է տասը տարեկան) ։
Նկարում քնար նվագող աղջիկ և երկու հրեշտակ են պատկերված, որոնք դյութանքով երաժշտություն են լսում։ Ուիլյամ Մայքլ Ռոսսետտին ենթադրել է, որ իր եղբայրը մտադիր է եղել պատկերել «երիտասարդություն, գեղեցկություն և արվեստի կարողություն, որոնք արժանի են երկնային հանդիսատեսին, սակայն այդ ամենը մթագնվում են նրանով, որ աղջիկը դատապարտված է մեռնելու»։ Վերջինս կարող է կապված լինել նկարչի կյանքի ծանր շրջանի հետ. դրանից կարճ ժամանակ առաջ նա փորձել էր ինքնասպանություն կատարել ։ Ուիլյամ Մայքլ Ռոսսետտին նաև նշել է, որ սկզբնապես նկարում ծաղիկների մեջ պետք է լիներ նաև թունավոր ընձախոտ, սակայն իր եղբայրը «սխալ է գործել»՝ դրանց փոխարեն նկարելով ոջլադեղ ։ Նկարի մնացած խորհրդանշական ծաղիկների մեջ կարելի է նկատել ցախակեռաս և վարդ, որոնք խորհրդանշում են սեր և սեքսուալություն ։ Սիր խորհրդանիշ են հանդիսանում նաև հենց քնարը և երաժշտությունը. նկարի ստեղծման ժամանակ Ուիլյամ Մորիսը Քելմսքոթում չի եղել, բայց այդտեղ էր նրա կինը՝ Ջեյնը, որը Դանթե Գաբրիել Ռոսսետտիի սիրեցյալն էր։ Ուիլյամ Բելլ Սքոթին ուղղված իր նամակում նկարիչը հայտնել է, որ նկարի վրա հսկայական աշխատանք է տարվել, այդ թվում և բույսերի և գույների վրա, որոնք «առանձնահատուկ մանրազննությամբ նկարվել են բնությունից», և նա ենթադրել է, որ դա «աշխարհի ամենականաչ նկարն է». գլխավոր կերպարը կանաչ է հագած և շրջապատված կանաչ տերևներով, նա նաև գրել է, որ այդ աշխատանքը համարում է իր լավագույն ստեղծագործությունը ։ «La Ghirlandata» նկարը հանդիսանում է նաև Ջոն Քիթսի «Անգութ գեղեցկուհին» բալլադի կերպարի վենետիկյան մեկնաբանությունը ։
Ծանոթագրություններ
Կատեգորիա:Դանթե Գաբրիել Ռոսսետտիի նկարներ Կատեգորիա:1873 նկարներ Կատեգորիա:Կանանց դիմապատկերներ
Շտեգ (Լիխտենշտայն)
Շտեգը (Steg), գյուղական բնակավայր է Լիխտենշտայնում՝ ընդգրկված Տրիզենբերգ համայնքի սահմաններում։ Բնակչության թիվը կազմում է 50 մարդ ։ Փոստային ինդեքսն է՝ 9497։
Գյուղի կենտրոնական մասում բացարձակ բարձրությունը կազմում է 1500 մ ։
Այստեղ է գտնվում Լիխտենշտայնում դահուկացատկի միակ ցատկահարթակը ։ Շտեգը տարատեսակ մարզական միջոցառումների հայտնի վայր է։
Հղումներ
Կատեգորիա:Լիխտենշտայնի գյուղեր
Արհեստական սերմնավորման կայան
Արհեստական սերմնավորման կայան , կազմակերպվում է գյուղատնտեսական կենդանիների արհեստական սերմնավորման համար։
Պետական արհեստական սերմնավորման կայանի աշխատանքները մեծ մասամբ զուգակցվում են տոհմային գործի հետ։ Հիմնական կայաններում արտադրող արուներից սերմնահեղուկ է վերցվում, մշակվում և տեղափոխվում տնտեսություններում գործող օժանդակ կայանները՝ կենդանիներին բեղմնավորելու համար։
Հայաստանում առաջին կայանը ստեղծվել է 1932 թվականին։ 1972 թվականին երկրում գործում էին տոհմային գործի և արհեստական սերմնավորման 8 և միայն սերմնավորման պետական 6 կայան։ Հիմնական կայանները տեղեկայված են եղե; Բերդում և Հրազդանում, իսկ օժանդակ կայաններ՝ գրեթե բոլոր տնտեսություններում։
Կատեգորիա:Արհեստական սերմնավորման կայաններ
Ջոջո Սիվա
Ջոջո Սիվա (JoJo Siwa, )՝ ամերիկացի պարուհի, երգչուհի, դերասանուհի։
Նահանգում
Նա հայտնի է դարձել Abby's Ultimate Dance Competition պարային ռեալիթի-շոուին մասնակցելու շնորհիվ, ինչպես նաև "Մայրիկները պարում" շոուի շնորհիվ։
2016 թվականի մայիսի սկզբին (12 տարեկան հասակում) ՅուԹյուբում հրապարակել է "Boomerang" սինգլը։
Տեսահոլովակը հաջորդ տավա մարտին YouTube-ում հավաքել էր ավելի քան 200 միլիոն դիտում։
2017 թվականի մարտին (13 տարեկան հասակում) Ջոջո Սիվան մրցանակ է ստացել Kids' Choice Award անվանակարգում որպես՝ "Սիրելի վիրուսային երաժշտական կատարող":
Արտաքին հղումներ
Կատեգորիա:21-րդ դարի ամերիկացի երգիչներ Կատեգորիա:Ամերիկացի պարողներ Կատեգորիա:Ամերիկացի տիկտոկերներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի փոփ երգիչներ Կատեգորիա:Ամերիկացիներ լեհական սերմամբ Կատեգորիա:Ամերիկացի փոփ երգչուհիներ Կատեգորիա:Ամերիկացի մոդելներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ
Աբու (այլ կիրառումներ)
Աբու եզրը կարող է վերաբերել․
Վարազ-Տիրոց Բագրատունի (այլ կիրառումներ)
Վարազ-Տիրոց Բագրատունի անունը կարող է վերաբերել՝
Սալիչե Սալենտինո
Սալիչե Սալենտինո (Salice Salentino), քաղաք Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 8872 մարդ, բնակչության խտությունը կազմում է 153 մարդ/կմ²։ Զբաղեցնում է 58 կմ² մակերես։ Փոստային ինդեքս՝ 73015, հեռախոսային կոդ՝ +39 0832։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Բեատրիչեի ողջույնը (1869)
Բեատրիչեի ողջույնը (The Salutation of Beatrice), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը, որը ստեղծվել է 1869 թվականին։ Պատկերը կապված չէ Ռոսսետտիի նույնանուն գործերի հետ, որոնք ստեղծվել են 1859 և 1880 թվականներին ։ 1872 թվականինին Ռոսսետտին ստեղծել է այս նկարի փոքրացված կրկնօրինակը ջրաներկով, հիմնական տարբերություններից է նաև հերոսուհու հագած կապույտ զգեստը ։
Բեատրիչեի կերպարի բնորդուհին եղել է Ջեյն Մորիսը։ Նկարի սյուժեն վերցված է Դանթե Ալիգիերիի «Նոր կյանք» բանաստեղծությունից, որտեղ Դանթեն առաջին անգամ հանդիպում է Բեատրիչեին ։ Իր կնոջ՝ Էլիզաբեթ Սիդալի մահից հետո, որը Ռոսսետիի կողմից նույնպես պատկերված է նաև Բեատրիչեի կերպարում, նկարիչն ամուսնացած Ջեյն Մորիսի հանդեպ իր զգացմունքները նմանեցնում է Դանթեի և Բեատրիչեի պատմությանը։ Կտավի վերևի ձախ հատվածի տեքստը վերցված է Ալիգիերիի սոնետից (26-րդ հատվածից՝ սկսած Tanto gentile e tanto onesta pare [Նա այնքան ազնիվ, այնքան համեստ է լինում...]) :
Նկարը Քրիստիս աճուրդում ներկայացվել է 2012 թվականի մայիսի 31-ին ։ Մամուլի հաղորդագրության մեջ նշված էր, որ նկարը նախկինում պահվում էր փոքրիկ մասնավոր հավաքածուի մեջ և երբեք չէր ցուցադրվում հանրությանը ։ Նկարի վերաբերյալ միակ հիշատակությունը Ռոսսետտիի անձնական նամակն էր Ջեյն Մորիսին ։
Ծանոթագրություններ
Կատեգորիա:1869 նկարներ Կատեգորիա:Մասնավոր հավաքածուներում գտնվող նկարներ Կատեգորիա:Դանթե Գաբրիել Ռոսսետտիի նկարներ Կատեգորիա:Կանանց դիմապատկերներ
Յուկոլկա վտակ
Յուկոլկա վտակ (Протока Юколка), գետ Ռուսաստանում, Կամչատկայի երկրամասում։ Գետի երկարությունը 25 կմ է։ Այն հոսում է Կամչատկա գետի ձախ մասում 13 կմ հեռավորության վրա։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Վաչե Ռոստոմյան
Վաչե Անդրանիկի Ռոստոմյան, ազատամարտիկ, երկրաբան, ուսուցիչ, ՀՅԴ անդամ)։
Կենսագրություն
Վաչե Ռոստոմյանը ծնվել է 1961 թվականի ապրիլի 30-ին Արմավիրի մարզի Գրիբոյեդով գյուղում՝ հողագործի ընտանիքում։ Նախնիները եկել են Արևմտյան Հայաստանի Կարս քաղաքից։ Հայրը՝ Անդրանիկ Բագրատի Ռոստոմյան, մայրը՝ Հասմիկ (Օֆելյա) Նարիմանի Ռոստոմյան։ Ընտանիքը ունեցել է 4 զավակ (3 տղա, 1 դուստր), որոնցից Վաչեն միջնեկն էր։ Նախնական կրթությունը ստացել է տեղի դպրոցում։ Յոթ տարի սովորել է գյուղում, այնուհետև ընդունվել է Ա.Շահինյանի անվ. ֆիզմաթ դպրոց։ Ավարտելուց հետո էքստեռն քննությամբ ընդունվել է ԵՊՀ-ի երկրաբանական ֆակուլտետ։ Ուսումն ավարտելուց հետո գործուղվել է Կապան 5 տարի ժամկետով՝ տեղանքը ուսումնասիրելու համար։ 1991 թվականի սեպտեմբերից աշխատել է գյուղի դպրոցում՝ որպես աշխարհագրության ուսուցիչ, սակայն այն հետապնդում էր մեկ այլ նպատակ, նա ցանկանում էր տեղում ձևավորել խմբեր, որոնք կմեկնեին Արցախ։ 4 ամսվա ընթացքում ձևավորում է 2 խումբ՝ «Մրրիկ» և «Կայծակ» անուններով՝ յուրաքանչյուրում 11 անդամ։
Դեռևս երիտասարդ հասակից իր հարազատների վրեժը սրտում մոռանալ չէր տալիս։ 1988 թվականին արցախյան շարժման պատճառով Կապանից վերադարձել է Երևան՝ Արցախ մեկնելու նպատակով։ Աշխատել է Երևաննախագիծ ինստիտուտում, որպես քարտեզագիր։ Եղել է Սիմոն Աչիկգյոզյանի ուսանողը։
1988 թվականից անդամագրվում է Արցախ մեկնող խմբին։ Այդ շրջանում մի քանի անգամ մեկնում է Շահումյանի շրջանի Գյուլիստան գյուղ, մասնակցում է տեղի մարտերին։ Մասնակցություն Է ունեցել Շուշիի առանձնակի գումարտակի մարտերին։ Եղել է Էջմիածնի ջոկատի պատասխանատուներից մեկը։ 1990 թվականին ընտրվում է Էջմիածնի Ռուբեն Տեր–Մինասյան ՀՅԴ նոր ձևավորվող կոմիտեի անդամ՝ 11 ընկերներից կազմված։ Նրա մահվանից հետո կոմիտեն վերանվանվել է Վաչե Ռոստոմյան։ 1988 թվականից մեկնել է Արցախի Գյուլիստան գյուղ որպես լրագրող և ստացել տեղի ժամանակավոր քաղաքացիություն։
Զոհվել է 1991 թվականի դեկտեմբերի 16-ին։ Վերջին մարտը մղել է Ստեփանակերտի մոտ, Հասանաբադի Մալիբեյլու գյուղում, որտեղ էլ զոհվել է ։ Թաղված է Գրիբոյեդով գյուղում։  Գրիբոյեդով գյուղի դպրոցը անվանակոչվել է Վաչե Ռոստոմյանի   անվամբ, որտեղ և տեղադրվել է նրա կիսանդրին ։
Ծանոթագրություններ
Կատեգորիա:Հայ ազատամարտիկներ Կատեգորիա:Հայ երկրաբաններ Կատեգորիա:Արցախյան պատերազմի մասնակիցներ հայկական կողմից Կատեգորիա:Արիության մեդալակիրներ Կատեգորիա:Հայ ուսուցիչներ Կատեգորիա:ՀՅԴ անդամներ
Քուլ Գալի
Կենսագրություն
Քուլ Գալիի մասին կենսագրական տեղեկությունները սակավաթիվ են և հակասական։
Ըստ Թաջեդին Յալչիգուլովի «Թավարիխ և Բուլղարիա» («Բուլղարիայի պատմությունը»), Քուլ Գալին սերվել է Աիլ բաշկիրական ցեղից ։ Յալչիգուլովի «Թավարիխ և Բուլղարիա»-ի («Բուլղարիայի պատմությունը») մեջ պարունակվող տեղեկությունների հիման վրա Խ.Մուհամետովը վերակառուցել է Քուլ Գալիի կենսագրությունը։ Դրանում նշված էր, որ նա ծնվել է Քիշան քաղաքում կամ Վոլգյան Բուլղարիայում։ Նրա հայրը Հազրեթ Միրհաջին է։ Նա մեդրեսեն ավարտել է Խորեզմ քաղաքում և այնտեղ սովորեցրել է շակիրդներին, ապա տեղափոխվել Ուրգենչ քաղաք (Խորեզմ), ավելի ուշ վերադարձել է հայրենիք։ Ըստ Մուհամետովի՝ Քուլ Գալին մահացել է (Բիլիար) քաղաքում։ Համաձայն «Թավարիխ և Բուլղարիա»-ի՝ բանաստեղծը մահացել է14-րդ դարի վերջին՝ Թամերլանի Ոսկե Պարս բարձրանալու ժամանակ։
«Կիյսսա և Իոսիֆ» պոեմը, ձեռագրերի ցուցանակները, պոեմի անալոգները
«Կիյսսա և Իոսիֆ» պոեմը Քուլ Գալիի գլխավոր ստեղծագործությունն է։ Գրված է Յուսուֆի մասին ղուրանական սյուժեներով։ Բանաստեղծությունը գրված է օղուզերեն լեզվով, հետազոտողներ այն կոչում են բուլղարերեն լեզու ։
Առաջին բանաստեղծությունը տպագրության է պատրաստվել բանաստեղծ և գիտնական Գաբդրահիմ Ուտիզ Իմյանիի կողմից և հրատարակվել է 1839 թվականին Կազանի համալսարանի տպարանում։ Մինչև 1917 թվականը պոեմը վերահրատարակվել է ավելի քան 80 անգամ։
Բանաստեղծության բնօրինակը չի պահպանվել։ Հայտնի են ձեռագրերի 150-ից ավելի ցուցակներ (ամբողջական և ոչ ամբողջական պատճեններ), ամենահին թվականները թվագրվում են 18-րդ դարի վերջին։ Բանաստեղծությունը վերաշարադրվել է մարդկաց կողմից մինչև 20-րդ դարի կեսերը։ Այս ստեղծագործության հիմնական արեալը Ուրալո Պովոլժյեն է։
Բաշկորտոստանի տարածքում հայտնաբերվել է մոտ 20 ձեռագիր ցուցակ. Նովոսուբխանգուլովո Բուրզյանի շրջան (թվագրվում է 1774-1778 թվականներ), Սալավատի շրջանի Նոր Կարատավլի (1792 թվական), Մեչետլինի շրջանի Լեմեզ-Տամակ (մոտ 1798 թվական), Դավլեքանովի շրջանի Դյուրտյուլի (18-րդ դարի վերջ), Բուրզյանի շրջանի Նաբիևո (մոտ 1811 թվական.), Իլիշևսկի շրջանի Սինգրյանովո (մոտ 1837 թվական), Կույուրգազի շրջանի Տայմասովո (մոտ 1842 թվական), Զիգիտյակ (մոտ 1842 թվական) և Կարան-Բիշինդի (մոտ 1842 թվական) Թույմազին շրջանի և այլն ։
Բաշկորտոստանի տարածաշրջանի՝ Կուրգանի, Օրենբուրգի և Չելյաբինսկի մարզերում, Մ.Հ.Նադերգուլովի, Ռ.Ա.Սուլթանգարեևայի, Ֆ.Գ.Հիսամիտդինովայի, Գ.Բ.Հուսաինովի, Զ.Յ.Շարիպովայի և այլոց կողմից ձայնագրվել են այդ պոեմի 50 բանաստեղծական-արձակ և արձակ-բանահյուսական տարբերակներ՝ «Յուսուֆ և Զուլեյհա», «Յուսուֆի և Զուլեյհայի պատմությունը» և այլն ։                                                                                                                                                                                                                               Արևելագետնետ և թուրքագետներ Ֆ.Կուպրյուլյուզադեն և Ե.Բերտելսը կարծում են, որ բանաստեղծը ծնվել է Միջին Ասիայում և այդտեղ էլ գրվել է պոեմը ։ Խորհրդային թուրքագետ, բանասեր Ա.Պ.Պացելուևսկին կարծում է, որ պոեմը գրված է թուրքմեներեն լեզվով ։
Հիշողություն
1983թվականինին Թաթարստանում նշվում է Քուլ Գալիի ծննդյան 800 ամյակը։ Նույն թվականին այս հոբելյանը ներառվել է ՅՈՒՆԵՍԿՕ-ի նշանակալի ամսաթվերի օրացույցում։ Կազանում Քուլ Գալի անվանումը 1983 թվականից կրում է մի փողոց, որը գտնվում է Գորկի բնակելի թաղամասում, իսկ 2005 թվականին տեղադրվում է հուշարձան՝ (Հազարամյակի այգի)։ Ուլյանովսկում Քուլ Գալիի հուշարձանը բացվել է 2008 թվականին թաթարական մշակույթի կենտրոնի շենքի մոտ։ 1999 թվականի ապրիլի 7-ից Զաինսկում գոյություն ունի Քուլ Գալի փողոց ։
Արտաքին հղումներ
Կատեգորիա:Իսլամական կրոնական առաջնորդներ Կատեգորիա:Թյուրքալեզու բանաստեղծներ
Արմատակեր
Հարուցիչներ
Հարուցիչներն են հողում ապրող Pythium de Baryanum, Phoma betae սնկերը և այլ միկրոօրգանիզմները։ Սերմնաբույսը վարակվում է արմատավզիկի կեղևի վնասվածքների, հիվանդ սերմերի միջոցով։
Արմատավզիկը բարակում է, սևանում, փտում, և բույսը մահանում է։
Տարածում
Տարածված է ամենուրեք։ ՀԽՍՀ-ում Արմատակերը քիչ է տարածված։ Պայքարի միջոցներն են՝ ցանքաշրջանառություն, հողի կեղևի փխրեցում, վարակված բույսերի մնացորդների հավաքում, սերմերի չոր ախտահանում են։
Կատեգորիա:Հիվանդություններ Կատեգորիա:Բույսերի հիվանդություններ
Սերգի Ռադոնեժցու եկեղեցի (Նովոչերկասկ)
Սերգի Ռադոնեժցու եկեղեցի (Церковь Сергия Радонежского), ուղղափառ տաճար Ռուսաստանի Ռոստովի մարզի Նովոչերկասկ քաղաքում, ենթարկվում է Նովոչերկասկի գործակալությանը ։
Պատմություն
Նովոչերկասկի սինթետիկ իրերի գործարանի աշխատանքային կոլեկտիվի 1999 թվականի մարտի 10-ի համաժողովում որոշում է ընդունվել գործարանամերձ տարածքում գտնվող քաղաքացիական պաշտպանության անավարտ շինությունները վերակառուցել Ռուս Ուղղափառ եկեղեցու տաճարի՝ նրա նկուղային մասում կառուցելով հակառադիացիոն թաքստոց։ Նույն թվականի հունիսի 3-ին ստեղծվել է հոգաբարձուների խորհուրդ, իսկ տաճարի շինարարության պատասխանատու նշանակվել է քահանա Եվգենի Վալենտինովիչ Մաշտանովը ։ 1999 թվականի հունիսի 24-ին Ռոստովի և Նովոչերկասկի արքեպիսկոպոս Պանտելեիմոնի օրհնությամբ տեղի ունեցավ հուշաքարի հիմնարկումը։ Գլխավոր ճարտարապետ Բորիս Ռայչենկովի նախագծով տաճարը ստեղծվել է հնգագմբեթ, նրա հյուսիսային գավթի վերևում՝ երեսունմետրանոց զանգակատուն։
Արդեն շինարարության ընթացքում, 2000 թվականի սկզբից, երբ տարածքը դրա համար դարձավ հարմար, տաճարում սկսեցին կատարվել գովաբանական մաղթանքներ։ 2001 թվականի հունվարի 11-ին օծվել են զանգակատան խաչն ու գմբեթը։ Արարողությունը կատարել է Նովոչերկասկի շրջանի գործակալ ավագ երեց Օլեգ Դոբրինսկին։ Նույն թվականի ապրիլի 10-ին օծվել և տեղադրել են զանգակատան զանգերը, իսկ ապրիլի 17-ին տեղի է ունեցել Սուրբ Համբարձման առաջին աղոթքը։ Հինգ գմբեթների օծումը տեղի է ունեցել 2001 թվականի օգոստոսի 21-ին։ Այն կատարել է Ռոստովի և Նովոչերկասկի արքեպիսկոպոս Պանտելեիմոնը։ Տաճարի առաջին հովիվ 2001 թվականի հոկտեմբերի 10-ին նշանակվել է քահանա Գեորգի Ժիլինը։ 2002 թվականի Սուրբ Զատկի պատարագի նախօրեին եկեղեցում տեղադրվել է ձուլաքարից պատրաստված և նկարազարդված սրբապատկերներով պատկերակալ ։ Տաճարի զանգակատանը տեղադրվել է յոթ զանգ ։
2015 թվականին տաճարում դեռևս տարվում էին որմնանկարչական աշխատանքները։ Տաճարին կից գործում են կիրակնօրյա դպրոց, ուղղափառ երիտասարդական ակումբ, ձեռագործության և եկեղեցական երգեցողության խմբակներ, աշխատում է գրադարանը։ Սերգի Ռադոնեժցու տաճարի ծխին է ամրագրված Ռուսական բանակի թիվ 42303 զորամասի հոսպիտալի հոգևոր սնուցումը։
Տաճարի հասցեն՝ 346416, Ռոստովի մարզ, քաղաք Նովոչերկասկ, Խարկովի խճուղի, 10ա ։
Հղումներ
Կատեգորիա:2001 հիմնադրումներ Կատեգորիա:Նովոչերկասկի եկեղեցիներ
Ֆիլիստեր
Արտաքին հղումներ
Կատեգորիա:Էսթետիկայի տեսություններ Կատեգորիա:Մարդկանց նվաստացուցիչ անվանումներ Կատեգորիա:Հակաինտելեկտուալիզմ Կատեգորիա:Փիլիսոփայական տեսություններ
Գեորգ V
Գեորգ V ( ծնված Գեորգ Ֆրեդերիկ Էռնեստ Ալբերտ, George Frederick Ernest Albert ), 1910 թվականի մայիսի 6-ից մինչև մահը Բրիտանական կայսրության և Հնդկաստանի կայսր, Մեծ Բրիտանիայի և Իռլանդիայի այնուհետև Միացյալ Թագավորության արքա։ Վինձորների դինաստիայի առաջին միապետը։ Մեծ Բրիտանիա յի քաղաքական կյանքում նշանակալի դեր չի խաղացել։
Ծնվել է 1865 թվականի հունիսի 3-ին Լոնդոնում։ Էդուարդ VII-ի և Ալեքսանդրա Դանիացու որդին։ Տասներկու տարեկան հասակից ծառայության է անցել Արքայական նավատորմում։ 1910 թվականի մայիսի 6-ին թագադրվելուց հետո լքել է նավատորմը։ Ամուսնացած է եղել Մարիա Տեքսացու հետ։ Գահակալել է երկրի համար ծանր Առաջին համաշխարհային պատերազմի ընթացքում և իր կնոջ հետ բազմաթիվ անգամներ այցելել է ռազմաճակատ։ Թշնամական գերմանական ժառանգությունից իր ընտանիքի ազգանունը մաքրելու նպատակով Սաքսեն-Կոբուրգ-Գոտյան դինաստիայից անցում է կատարել Վինձորների դինաստիա(1917թ․)։ Գեորգ V-ն է սկիզբ դրել Սուրբծննդյան Արքայական շնորհավորանքների հեռարձակումների ավանդույթին, 1923 և 1926 թվականներին Գեորգ V-ի գլխավորած Կայսրական վեհաժողովները համապատասխանաբար ընդունել են դոմինիոնների մետրոպոլիայից անկախ արտաքին քաղաքականություն վարելու իրավունքը և դոմինիոններին Բրիտանական կայսրության կազմում գտնվող, մեկը մյուսի ենթակայության տակ չգտնվող, հավասար կարգավիճակ ունեցող ինքնավար համայնքներ լինելը ։ Դրա արդյունքում փաստացի փլուզվեց «Երկրորդ կայսրությունը», իսկ հետագայում սկսեց գործածվել «Ազգերի բրիտանական համագործակցություն» տերմինը։ Իռլանդիան շարունակեց Բրիտանական կայսրությունից օտարանալու քաղաքականությունը և 1937 թվականին ընդունելով իրեն անկախ հանրապետություն հռչակող` սահմանադրությունը։ Գեորգ V-ը նաև հայտնի եղել ֆիլատելիայի նկատմամբ ունեցած սիրով։ Գեորգ V-ը կառավարել է քսանհինգ տարի, ութ ամիս, հիսուն օր։ Շատ քաղաքացիներ նրան համարում էին լավ արքա։ Նա վախճանվել է 1936 թվականի հունվարի 20-ին յոթանասուն տարեկան հասակում։ Նրան հաջորդել է ավագ որդին` Էդուարդ VIII-ը, իսկ վերջինիս հրաժարականից հետո երկրորդ որդին Գեորգ VI-ը` ներկայիս միապետ Եղիսաբեթ II-ի հայրը։
Ծանոթագրություններ
Կատեգորիա:Անգլիայի միապետներ Կատեգորիա:Վինձորներ Կատեգորիա:Ուելսի արքայազններ Կատեգորիա:Բողոքական միապետներ Կատեգորիա:Անձինք նամականիշերի վրա Կատեգորիա:Լոնդոնի թագավորական ընկերության անդամներ Կատեգորիա:Կապիչի շքանշանի ասպետներ Կատեգորիա:Վիկտորիանական թագավորական շղթայի ասպետներ Կատեգորիա:Բաղնիքի շքանշանի Մեծ Խաչի ասպետներ Կատեգորիա:Սուրբ Պատրիկի շքանշանի ասպետներ
Սալվե (քաղաք)
Սալվե (Salve), քաղաք Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 4556 մարդ, բնակչության խտությունը կազմում է 142 մարդ/կմ²։ Զբաղեցնում է 32 կմ² մակերես։ Փոստային ինդեքս՝ 73050, հեռախոսային կոդ՝ +39 0833։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Ահվազի ժամանակակից արվեստի թանգարան
Ահվազի ժամանակակից արվեստի թանգարան, կառուցված 2005 թվականի Իրանի Ահվազ քաղաքում ։ Պաշտոնական բացումը տեղի է ունեցել 2010 թվականին ։
Կառույցը իր հյուրերին է ներկայացնում երկու հարկ և հինգ պատկերասրահ։
Թանգարանում ներկայացված են իրանական և արտասահմանյան հայտնի նկարիչների արվեստի գործեր, որոնք մասնագիտանում են Իրանի ժամանակակից արվեստանոցներում և ամբողջ աշխարհում։ Նրաց հավաքածուները ներառում են ժամանակակից արվեստի գեղանկարներ, քանդակներ, լուսանկարներ։
Թանգարանն ունի մի քանի ձեռնտու ծրագրեր կապված տեղի և արտասահմանյան արվեստագետների աշխատանքների ցուցահանդեսների հետ կապված։
Արտաքին հղումներ
Կատեգորիա:Իրանի թանգարաններ
Ալաբալա (այլ կիրառումներ)
Ալաբալա, կարող է վերաբերել՝
Լատտե
Լատտե (caffè latte [kaffelˈlatte] - ի կարճ տարբերակը - «կաթով սուրճ»), իտալական ըմպելիք է՝ կազմված կաթից և էսպրեսսո սուրճից։
Պատրաստումը
Իտալիայում լատտեն պատրաստվում է տնային պայմաններում և հիմնականում մատուցվում է նախաճաշի ժամանակ։ Լատտե պատրաստելու համար անհրաժեշտ է մեկ բաժակ տաքացված կաթ և մոկկո։
Իտալիայից դուրս լատտեն պատրաստվում է էսպրեսսոյից՝ նրան ավելացնելով տաք կաթի սերը։ Էսպրեսսոյի, կաթի և կաթի սերի չափաբաժինը համապատասխանում է 1:2:1 հարաբերակցությանը։
Ձևավորումը
Հիմնականում լատտեն մատուցվում է ապակյա բաժակով։ Կարելի է նաև լատտեի երեսի սերը ձևավորել տարբեր պատկերներով։ Այդ արվեստը կոչվում է լատտե-արտ։
Լատտե և լատտե մակիատո
Վերոնշյալ ըմպելիքների միջև տարբերությունն այն է, որ լատտե մակիատոյի դեպքում սուրճն է ավելացվում կաթին, ոչ թե կաթը սուրճին։ Լատտեի համն ավելի շատ նման է սուրճի համին, իսկ լատտե մակիատոն բուրում է կաթի պես ։
Լատտե և կաթով սուրճ
Այս ըմպելիքների միջև հիմնական տարբերությունը կապված է պատրաստման և ձևավորման հետ։ Եվրոպայում կաթով սուրճը կարող է պատրաստվել ինչպես էսպրեսսոյի, այնպես էլ ամերիկանոյի միջոցով, իսկ լատտեն՝ միայն էսպրեսսոյով։ Հյուսիսային Ամերիկայում կաթով սուրճը պատրաստվում է սև սուրճով։ Լատտեն մատուցվում է ապակյա բաժակով, իսկ կաթով սուրճը՝ գավաթով։
Լատտե և կապուչինո
Լատտեն մատուցվում է բաժակով, և, համապատասխանաբար, ունի ավելի մեծ ծավալ, իսկ կապուչինոն՝ գավաթով։ Դրանով հանդերձ՝ այս ըմպելիքների մեջ էսպրեսսոյի քանակը նույնն է, իսկ կաթի չափաբաժինը կապուչինոյում քիչ է, դրա համար էլ նրա ծավալն ավելի փոքր է։ Տարբերությունն այն է, որ կապուչինոյում կաթի սերն ավելի քիչ չափաբաժին է կազմում։
Միխայիլ Ֆրադկով
Միխայիլ Ֆրադկով (, Михаи́л Ефи́мович Фрадко́в), ռուս պետական գործիչ, ռազմավարական հետազոտությունների ռուսական ինստիտուտի տնօրեն 2017 թվականի հունվարի 4-ից։ Ռուսաստանի Դաշնության արտաքին հետախուզության ծառայության տնօրեն (2007-2016)։ Ռուսաստանի Դաշնության Անվտանգության խորհրդի մշտական անդամ (2004 թվականի ապրիլի 24 - 2016 թվականի հոկտեմբերի 5)։ 2004 թվականի մարտի 5-ից մինչև 2007 թվականի սեպտեմբերի 12-ը՝ Ռուսաստանի Կառավարության նախագահ (2004 թվականի մայիսի 7-ից 12-ը պաշտոնական ընդմիջմամբ, երբ, Սահմանադրության համաձայն, նրա կառավարությունը լիազորությունները վայր դրեց երկրորդ ժամկետով վերընտրված նախագահի առջև, բայց արդեն հինգ օր անց կրկին հաստատվեց Պետական դումայի կողմից)։ 2007 թվականի սեպտեմբերի 12-14-ը կատարել է կառավարության նախագահի պարտականությունները մինչև կառավարության նոր կազմի ձևավորումը՝ Վիկտոր Զուբկովի գլխավորությամբ ։
Տնտեսագիտության թեկնածու (Ատենախոսության թեմա՝ Միջազգային տնտեսական հարաբերությունների ժամանակակից միտումները և Ռուսաստանի արտաքին տնտեսական կապերը)։ Տիրապետում է անգլերեն և իսպաներեն լեզուներին։
Կենսագրություն
Ծնվել է Կրասնոյարսկի Կույբիշևի շրջանի Կուրումոչ գյուղում։ Սովորել է Մոսկվայում։
1972 թվականին ավարտել է Մոսկվայի ստանկոինստրումենտալ ինստիտուտը՝ ինժեներ-մեխանիկ մասնագիտությամբ։ 1973 թվականից աշխատել է Հնդկաստանում ԽՍՀՄ դեսպանատան տնտեսական խորհրդականի աշխատակազմի աշխատակից։ 1975 թվականից աշխատել է Տյաժպրոմէքսպորտ համամիութենական միավորումում։
1981 թվականին ավարտել է Արտաքին առևտրի համամիութենական ակադեմիան ։ 1984 թվականից՝ ԽՍՀՄ տնտեսական կապերի պետական կոմիտեի մատակարարումների գլխավոր վարչության պետի տեղակալ։ 1988 թվականից՝ ԽՍՀՄ արտաքին տնտեսական կապերի նախարարության արտաքին տնտեսական գործառնությունների համակարգման և կարգավորման գլխավոր վարչության պետի տեղակալ, պետի առաջին տեղակալ։
1991 թվականից՝ Ժնևում ՄԱԿ-ի և այլ միջազգային կազմակերպությունների գրասենյակին կից Ռուսաստանի մշտական ներկայացուցչի ավագ խորհրդական, Սակագների և առևտրի գլխավոր համաձայնագիր կազմակերպությանն առընթեր Ռուսաստանի ներկայացուցիչ։ 1992 թվականի հոկտեմբերից՝ Ռուսաստանի արտաքին տնտեսական կապերի նախարարի տեղակալ։ 1993 թվականի հոկտեմբերից՝ Ռուսաստանի Դաշնության արտաքին տնտեսական կապերի նախարարի առաջին տեղակալ։ 1997 թվականի մարտից՝ Ռուսաստանի Դաշնության արտաքին տնտեսական կապերի և առևտրի նախարարի պաշտոնակատար։ 1997 թվականի ապրիլից՝ Ռուսաստանի Դաշնության արտաքին տնտեսական կապերի և առևտրի նախարար։
Նախարարի պարտականությունները կատարել է 1998 թվականի մարտ-ապրիլ ամիսներին՝ նախքան գերատեսչության վերակազմավորումը Ռուսաստանի Դաշնության արտաքին տնտեսական կապերի և առևտրի նախարարության։ 1998 թվականի հուլիսին հրաժարական է տվել նախարարության լուծարումից հետո։
1998 թվականի մայիսին ընտրվել է Ինգոսստրախ ապահովագրական ընկերության տնօրենների խորհրդի նախագահ, 1999 թվականի փետրվարից՝ ընկերության գլխավոր տնօրեն։ 1999 թվականի մայիսին նշանակվել է Սերգեյ Ստեպաշինի կառավարությունում Ռուսաստանի Դաշնության առևտրի նախարար։
2000 թվականի մայիսին հրաժարական տվեց Ռուսաստանի Դաշնության կառավարության բոլոր անդամների հետ միասին, մայիսի 31-ին նշանակվեց Ռուսաստանի Դաշնության Անվտանգության խորհրդի քարտուղարի առաջին տեղակալ, ղեկավարում էր տնտեսական անվտանգությունը։
2001 թվականի մարտի 28-ին նշանակվել է Ռուսաստանի Դաշնության հարկային ոստիկանության դաշնային ծառայության տնօրեն։
2003 թվականի մարտի 11-ին Ռուսաստանի Դաշնության հարկային ոստիկանության դաշնային ծառայությունը վերացվեց, իսկ Միխայիլ Ֆրադկովը 2003 թվականի մայիսին նշանակվեց Եվրամիությանն առընթեր Ռուսաստանի լիազոր ներկայացուցիչ դաշնային նախարարի պաշտոնում։
2003 թվականի հունիսին նշանակվել է նաև Եվրամիության հետ հարաբերությունների զարգացման հարցերով Ռուսաստանի նախագահի հատուկ ներկայացուցիչ։
2004-2007 թվականներին զբաղեցրել է Ռուսաստանի Դաշնության կառավարության նախագահի պաշտոնը ։
Արտաքին հղումներ
Կատեգորիա:ԽՄԿԿ անդամներ Կատեգորիա:Ռուսաստան-Եվրոպական միություն հարաբերություններ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:Գիտնականներ այբբենական կարգով Կատեգորիա:Տնտեսագիտության թեկնածուներ Կատեգորիա:Ռուսաստանի «Հայրենիքին մատուցած ծառայությունների համար» 1-ին աստիճանի շքանշանի ասպետներ Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ Կատեգորիա:Ռուս պետական գործիչներ Կատեգորիա:Ռուս քաղաքական գործիչներ Կատեգորիա:Մոսկվայի 850-ամյակի հուշամեդալով պարգևատրվածներ Կատեգորիա:Ռուս տնտեսագետներ
Ճերմակ (անձնանուն)
Ճերմակ, հայկական արական անուն։ Առաջացել է հայերեն ճերմակ՝ «սպիտակ» բառից։ Որպես անձնանուն գործածվել է մի անգամ 1511 թվականին (Հին Ղրիմի Խաչ վանի մի արձանագրության մեջ)  և մի անգամ էլ 1776 թվականին ։ Այս անձնանունից է առաջացել Ճերմակյան ազգանունը ։
Ծանոթագրություններ
Կատեգորիա:Հայկական արական անձնանուններ
Սանարիկա
Սանարիկա (Sanarica), քաղաք Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 1462 մարդ, բնակչության խտությունը կազմում է 121 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 73030, հեռախոսային կոդ՝ +39 0836։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Մարկեն
Մարկեն (Marquein), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 75 մարդ, բնակչության խտությունը` 13.66 մարդ/կմ²։ Բնակավայրը զբաղեցնում է 5.49 կմ² տարածք։
Աշխարհագրություն
Գտնվում է Փարիզ քաղաքից 620 կմ հարավ, Մոնպելիե քաղաքից` 180 կմ արևմուտք, Կարկասոն քաղաքից` 55 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 44 աշխատունակ (15-64 տարեկան) բնակիչ, որոնցից ակտիվ էին 37-ը, իսկ ոչ ակտիվները` 7։ Ակտիվության ցուցանիշը կազմում է 84,1 %։ 37 աշխատունակ մարդկանցից աշխատել է 34 անձ (18 տղամարդ և 16 կին)։ Գործազուրկ են եղել 3 անձ (1 տղամարդ և 2 կին)։ 7 անաշխատունակներից 2-ը եղել են աշակերտներ կամ ուսանողներ, 2-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ամիր Նեզամի տուն
Ամիր Նեզամի տուն (պարսկերեն։ خانه امیرنظام,Хане-є Амір Незам, ադրբեջաներեն։ Emir Nizamin evi), պատմական շենք Իրանի Թավրիզ քաղաքի հնագույն թաղամասերից մեկում։ Շենքի տարածքը զբաղեցնում է 1200 մ²։ Շինությունը կառուցվել է թագաժառանգ Աբբաս-Միրզայի օրոք (1789– 1833 թվականներ)։ Վերակառուցվել է Հասան Ալի խանի և Ամիր Նիզամ Ալ Գարրուսի օրոք, վերջինիս կառավարման շրջանում եղել է կառավարական նստավայր։ Հետագայում կառույցը ժառանգել են հաջորդները։ Որոշ ժամանակ շինության մասին ոչ ոք հոգ չի տարել։ Այդ ամենը հանգեցրել է նրան, որ շինությունը հայտնվել է բավականին վատ վիճակում և քննարկումներ կային քանդելու և տեղում դպրոց կառուցելու մասին։ Սակայն շինությունը գնել է մշակութային ժառանգության կազմակերպությունը, ժողովրդական արհեստների և զբոսաշրջության  ընկերությունը։ 1993-2006 թվականներին տեղի է ունեցել մեծ վերանորոգում, որից հետո ստացել է ազգային ժառանգության կարգավիճակ։
Ճարտարապետությունը
Տունն ունի երկու հարկ։ Ներքին և արտաքին հարկերում կան այգիներ ու լողավազաններ։ Պատշգամբի ճակատի ողջ երկարությամբ կան 16 սյուներ։ Վերի հարկում կան վիտրաժներով շարժական պատուհաններ։ Նկուղը բավականին մեծ է, որտեղ կա լողավազան ։
Թանգարանի սրահները
Առաջին հարկ
Երկրորդ հարկ
Աղբյուրներ
Կատեգորիա:2006 հիմնադրված թանգարաններ Կատեգորիա:Իրանի թանգարաններ Կատեգորիա:Իրանական ճարտարապետություն Կատեգորիա:Թավրիզ
Մարիանո
Մարիանո Ֆերեյրա Ֆիլիո կամ Մարիանո (Mariano Ferreira Filho, ), բրազիլացի ֆուտբոլիստ, պաշտպան։ Հանդես է գալիս իսպանական «Սևիլյայում»։
Կարիերայի սկիզբը
Մարիանոն «Գուարանիի» սան է։ 2006 թվականին տեղափոխվել է «Իպատինգա», երկու տարի անց «Տոմբենսե»։
2007 թվականին Մարիանոն վարձավճարով տեղափոխվել է «Կրուզեյրո»։ Թիմի կազմում իր նորամուտը նշել է 2007 թվականի հունիսի 3-ին՝ «Պալմեյրասի» դեմ խաղում ։ Կրուզեյրոյում նա մասնակցել է 18 խաղի։
2008 թվականին Մարիանոն վարձավճարով տեղափոխվել է նախ «Իպատինգա», ապա «Ատլետիկո Մինյերո»։ Երկու թիմերի կազմում էլ պաշտպանը չդարձավ ոչ մի գոլի հեղինակ, բայց կատարեց 2 գոլային փոխանցում ։
«Բորդո»
Բրազիլացու հաջորդ ակումբը եղել է ֆրանսիական «Բորդոն»։ Իր դեբյուտը թիմի կազմում նշել է 2012 թվականի փետրվարի 14-ին՝ «Վալանսիենի» դեմ խաղում ։ Նա մասնակցել է ամբողջ խաղին։
2013 թվականի հունվարի 6-ին Մարիանոն խփել է իր առաջին գոլը ֆրանսիական ակումբի կազմում ։
«Սևիլյա»
2015 թվականի հուլիսի 18-ին 20 միլիոն եվրոյի դիմաց Մարիանոն տեղափոխվել է «Սևիլյա»։
Արտաքին հղումներ
Կատեգորիա:Բորդոյի ֆուտբոլիստներ Կատեգորիա:Սևիլյայի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Բրազիլացի ֆուտբոլիստներ Կատեգորիա:Լա Լիգայի ֆուտբոլիստներ
Ալաբալըղ (այլ կիրառումներ)
Ալաբալըղ, կարող է վերաբերել՝
Ալաբաշլի (այլ կիրառումներ)
Ալաբաշլի, կարող է վերաբերել՝
Վալերի Սահարյան
Վալերի Վարդազարի Սահարյան, ծնվել է 1978 թվականի հունիսի 21-ին ՌՍՖՍՀ Տոմսկ քաղաքում, ԽՍՀՄ։ «Արմենիա պրոդակշն» պրոդյուսերական կենտրոնի հիմնադիր և գլխավոր տնօրեն, պրոդյուսեր։
Արտաքին հղումներ
Կատեգորիա:Հայաստանի ժուռնալիստների միության անդամներ
Կաստրի դի Լեչե
Կաստրի դի Լեչե (Castri di Lecce), կոմունա Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 3112մարդ, բնակչության խտությունը կազմում է 259մարդ/կմ²։ Զբաղեցնում է 12 կմ² մակերես։ Փոստային ինդեքս՝ 73020, հեռախոսային կոդ՝ 0832։
Քաղաքի հովհանավոր պաշտպան է Սան Վիտոն։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Գրիգորի Այվազյան
Գրիգորի Այվազյան, հայ պատմաբան, ադրբեջանագետ, հասարակական գործիչ, Ադրբեջանահայերի ասամբլեայի նախագահ ։
Աշխատանքային գործունեություն
2010-2013 թվականներին աշխատել է Երևանի պետական համալսարանում որպես դասախոս։ Այժմ հնագիտության և ազգագրության ինստիտուտի գիտաշխատող է ։
Մասնակցությունը Ադրբեջանում ընտրություններին
Համաձայն Այվազյանի, նախկին Ադրբեջանական ԽՍՀ տարածքից ծագող հայերի և իրենց սերունդների թիվը հասնում է երեք միլիոնի, որոնցից միայն մեկ միլիոնը 1988-1994 թվականներին Ադրբեջանական Հանրապետությունը լքած հայեր են ։ 2010 թվականին Այվազյանը առաջադրվել է Ադրբեջանի Միլլի մեջլիսի պատգամավորի թեկնածու , ուղարկելով իր թեկնածության գրանցման մասին դիմումը՝ փոստով և համացանցով, ուղարկվել է Ադրբեջանի Կենտրոնական ընտրական հանձնաժողով, ինչպես նաև Ադրբեջանի նախագահի աշխատակազմ և Ադրբեջանի արտաքին գործերի նախարար Էլմար Մամեդիարովին ։
2013 թվականին Ադրբեջանի նախագահական ընտրություններում առաջադրվել է որպես Նախագահի թեկնածու    ։ ՀեղինակԷ մի շարք գիտական հոդվածների
Ծանոթագրություններ
Կատեգորիա:Ադրբեջանի պետական մանկավարժական համալսարանի շրջանավարտներ Կատեգորիա:ԵՊՀ պատմության ֆակուլտետի շրջանավարտներ Կատեգորիա:ԵՊՀ դասախոսներ Կատեգորիա:Հայ հասարակական գործիչներ Կատեգորիա:Հայ պատմաբաններ Կատեգորիա:Հայ ադրբեջանագետներ Կատեգորիա:Պատմական գիտությունների թեկնածուներ
Ալագյազ (այլ կիրառումներ)
Ալագյազ, կարող է վերաբերել՝
Չեչոտկա
Չեչոտկա՝ պարի տարատեսակ, բնահատուկ առանձնահատկությունն է ռիթմիկ, հարվածային ոտքերի աշխատանքը (գնչուերենից «чячё» - «այո»՝ բառ, որը հաճախ հնչում է չեչոտկայի կատարման ժամանակ)։ Ուրիշ անվանում՝ ստեփ (step dance, step — «քայլ»)։ Որպես կանոն չեչոտկան կատարվում է հատուկ կոշիկներով, որոնց ներքևի մասում մետաղյա շերտ է խփված։ Ժանրի հիմնադիրները (Բիլլ Ռոբինսոն (Bill Robinson), Սեմի-Դեվիս կրտսեր, Նիկոլաս եղբայրներ (Nicholas Brothers) և ուրիշներ) նրանցով չէին օգտվում, վստահելով պինդ կոշկատակին և կաղնու հատակին։
Պատմություն
Չեչոտկան ծագում է տարբեր մշակույթների խառնուրդից, ամենից առաջ իռլանդական և աֆրոամերիկական պարային ավանդույթներից։ Հատկապես այն հայտնի է դարձել ԱՄՆ-ում, որտեղ հավաքվել է մշակութային ավանդուկթների բազմություն և 19-20-րդ դդ. ծագեց նոր պար։ 1930-1940 թթ. Հոլիվուդ յան երաժշտական նկարների շնորհիվ ստեփը ձեռք բերեց մեծ համբավ։ Ֆրեդ Ասթեր ը, Փոուլ Դրեյպրը, Ռեյ Բոլջերը ժամանակակից պարեր ի էլեմենտներ և կլասիկ բալետի շարժումներ մտցրին չեչոտկայի մեջ, որը այլաձևեց և հարստացրեց պարի էսթետիկա ն։ Բնական ձևով ջազի մոդան մասսայականացրեց չեչոտկան, նրան նոր կերպարանք և ավելի դժվար ռիթմիկ ու մելոդիկ հիմք տալով։
1970-ականններին ստեփի հանդեպ հետաքրքրությունը վերածնվեց, ի շնորհիվ նրան, որ ԱՄՆ-ում վերահաստատվեցին հին մյուզիքլները, սկսեցին բացվել նոր պարային դպրոցներ։ Աշխարհի ամենահայտնի կոլեկտիվներից մեկը, որոնք կատարում են իռլանդական ստեփի տարատեսակներ, «Riverdance» խումբն է։
20-րդ դարի վերջում 21-րդ դարի սկզբում պարի կենտրոնը նորից դառնում է ԱՄՆ-ն, որտեղ աշխատում են Գրիգորի Հայնսը, Սեվիոն Գլովերը, Ջեյսոն Սեմուելս-Սմիթը և ուրիշներ։ Իր մասին հայտնեց «Tap Dogs» շոուն, փորձելով ստեփ պարի միջոցով փոխանցել ժամանակակից արդյունաբերական քաղաքի կենսակերպը։
ԽՍՀՄ-ում պարը պաշտոնապես ճանաչված չէր, բայց չեչոտկան ներկա է ֆիլմերում՝ «Կառնավալային գիշեր», «Ձմեռային գիշեր Գագռաներում», «Մենք ջազից ենք»։ Չնայած որ ԽՍՀՄ-ում պարը այդքան հայտնի չէր, համբավ օգտագործում էին չեչոտկայի սովետային կատարողներ Գուսակով եղբայրները։
Արտաքին հղումներ
Կատեգորիա:Պարեր
Մարինա Բեսպալովա
Կենսագրություն
Աշխատանքային գործունեությունը սկսել է 1981 թվականին Ուլյանովսկի մարզի առևտրի կառավարման համակարգում։
1995 թվականից մինչև 1997 թվականը՝ Ուլյանովսկի քաղաքային ձեռնարկության տնօրեն։
1997 թվականից մինչև 2002 թվականը՝ «Ուլյանովսկլեբպրոմ» ԲԲԸ-ի գլխավոր տնօրենի տեղակալ ։
Ուլյանովսկի քաղաքային դումայում աշխատել է որպես նախագահի առաջին տեղակալ, գլխավորել է բյուջեի, տնտեսական քաղաքականության և մունիցիպալ սեփականության կոմիտեն ։
2005 թվականից Ուլյանովսկի մարզի մունիցիպալ կազմավորումների խորհրդի նախագահն է։
2007 թվականից Ուլյանովսկի պետական համալսարանի պրոռեկտոր է։ Եղել է Ուլյանովսկ քաղաքի ղեկավարը 2011-2015 թվականներին ։
2016 թվականի սեպտեմբերի 18-ին ՌԴ Պետական դումայի պատգամավոր է ընտրվել «Միասնական Ռուսաստանի» Դաշնային կուսակցական ցուցակի կազմում ։
2018 թվականին Պետդումայի պատգամավորը քվեարկել է կենսաթոշակային տարիքը բարձրացնելու օգտին ։
2018 թվականի սեպտեմբերի 26-ից ՌԴ Պետդումայի լիազոր ներկայացուցիչը Սահմանադրական դատարանում։
Օրինաստեղծ գործունեություն
2016-2019 թվականներին, VII գումարման Պետական դումայի պատգամավորի լիազորությունների կատարման ընթացքում, համահեղինակ է դարձել 88 օրենսդրական նախաձեռնությունների և դաշնային օրենքների նախագծերի ուղղումների ։
Արտաքին հղումներ
Կատեգորիա:Ռուս կին քաղաքական գործիչներ Կատեգորիա:«Միասնական Ռուսաստան» կուսակցության անդամներ Կատեգորիա:Իրավաբանական գիտությունների թեկնածուներ
Նուայե սյուր Ժաբրոն
Նուայե սյուր Ժաբրոն(Noyers-sur-Jabron, համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Նուայե սյուր Ժաբրոն կանտոնի կազմի մեջ։
Համայնքի INSEE կոդ՝ 04139։
Բնակչություն
Համայնքի բնակչությունը 2008 թվականին կազմում էր 398 մարդ։
Տնտեսություն
2007 թվականի տվյալներով 223 աշխատունակ տարիքի մարդկանցից (15-64 տարեկան) 164-ը տնտեսապես ակտիվ էին, 59-ը անգործ (ակտիվության ցուցանիշը 73,5 %, 1999 թվականին եղել է՝ 65,7 %)։ 164 աշխատունակ բնակիչներից 138-ը աշխատում էին (78 տղամարդ և 60 կին), անաշխատանք էին 26-ը (14 տղամարդ և 12 կին)։ 59 անգործ մարդկանցից 17-ը աշակերտներ կամ ուսանողներ են, 18-ը թոշակառու, 24-ը չէին աշխատում այլ պատճառներով.
Տես նաև
Վիճակագրության ազգային ինստիտուտ՝ Մալմուասոն
Արտաքին հղումներ
Կատեգորիա:Ֆրանսիայի համայնքներ
Ջրհորից դուրս եկող ճշմարտությունը
Ջրհորից դուրս եկող ճշմարտությունը (La Vérité sortant du puits), նաև «Մտրակով զինված ճշմարտությունը դուրս է գալիս ջրհորից, որ պատժի մարդկությանը» կամ պարզապես «Ճշմարտություն», ֆրանսիացի նկարիչ Ժան Լեոն Ժերոմի 1896 թվականին ստեղծած նկարն է։ Գտնվում է Ֆրանսիայի Օվերեն քաղաքի Աննա դե Բոժյոյի թանգարանում։
Հեղինակ
Ֆրանսիացի գեղանկարիչ Ժան Լեոն Ժերոմը (1824—1904) սովորել է հայտնի նկարիչներ Պոլ Դելարոշի և Մարկ Գաբրիել Շարլ Գլեյրի մոտ։ Նրանք ապագա նկարչի մոտ սերմանել են ճանապարհորդելու, տարբեր ազգերի սովորություններ ուսումնասիրելու կիրք, և հատկապես Արևելքի առանձնահատուկ սեր։ Ժերոմի առաջին աշխատանքները բարձր է գնահատել այդ ժամանակվա հարգված և ազդեցիկ արվեստի քննադատ Թեոֆիլ Գոտյեն, որի հետ ապագայում մտերիմներ են դարձել։ Մասսայական մշակույթի ծագման շրջանում Ժերոմը՝ իր դիմանկարներով, մելոդրամատիկ նկարներով, նաև դիցաբանական և էրոտիկ թեմաներով, ընդառաջ է գնացել բուրժուական Ֆրանսիայի նոր ձևավորվող հասարակության և սալոնային արիստոկրատիայի ճաշակին։ Նկարել է նապոլեոնական արշավների և արաբական շուկաների թեմաներով նկարներ։ Գտնվելով իր փառքի գագաթնակետին Ժերոմը ֆրանսիայի կայսերական ընտանիքի մշտական հյուրն է եղել։ Զբաղեցրել է Գեղեցիկ արվեստների դպրոցի պրոֆեսորի պաշտոնը։ նրա ստուդիան եղել է նկարիչների, դերասանների և գրողների հանդիպման վայր։ Մի միջավայր, որտեղ նա լեգենդար և հարգելի վարպետ էր՝ հայտնի իր սրամտություններով, կարգապահության հանդեպ քամհարական վերաբերմունքով, բայց և այնպես ուսուցման խիստ կանոնակարգի կողմանկից էր և հայտնի էր իմպրեսիոնիզմի հանդեպ իր թշնամանքով    ։
Արտաքին հղումներ
Կատեգորիա:Ժան Լեոն Ժերոմի նկարներ Կատեգորիա:Մերկ կանանց պատկերով նկարներ Կատեգորիա:1896 նկարներ Կատեգորիա:Այլաբանություն
Արյան ալյուր
Արյան ալյուր, չոր, իներտ փոշի է, պատրաստված արյունից, օգտգագործվում է որպես ազոտի մեծ պարունակությամբ օրգանական պարարտանյութ, ինչպես նոև պրոտեինի մեծ պարունակությամբ անասնակեր։ N = 13.25%, P = 1.0%, K = 0.6%.
Պատրաստում
Պատրաստում են հիմնականում կենդանիների սպանդանոցներում ստացված արյունը վերամշակելով։ Ստանդարտ արյան ալյուր շագանակագույն, յուրահատուկ հոտով մանրահատիկ փոշի է։
Սննդի հավելում (անասնակեր)
Պարունակում է 9-11 % ջուր, 3-5 % ճարպ, 6-10 % մոխիր, 73-81 % պրոտեին։ Արյան ալյուրում կալցիումը և ֆոսֆորը քիչ են, իսկ երկաթը, նատրիումը և քլորը՝ համեմատաբար շատ։ Արյան ալյուրի սպիտակուցային բարձր սննդարարությունը պայմանավորված է նրա բաղադրության մեջ եղած լիարժեք սպիտակուցով։
Կերակրում են գյուղատնտեսական բոլոր կենդանիներին, բայց ավելի հաճախ՝ խոզերին, թռչուններին և մորթատու գազաններին։ Արյան ալյուրը օգտագործվում է հիմնականում որպես կերակրի դիետիկ հավելում լիզինի հետ խոշոր եղջերավոր անասունների, ձկների և թռչունների համար ։ Օգտագործելուց առաջ հաճախ խառնում եմ մելասների հետ ։
Օրգանական պարարտանյութ
Արյան ալյուրը, ոսկրի ալյուրը, և անասունների սպանդի արդյունքում ստացվող այլ ապրանքները օգտագործվում են որպես պարարտանյութեր օրգանական գյուղատնտեսության մեջ, սակայն դրանք չի թույլատրվում կիրառել որպես օրգանական անասնապահության մեջ որպես կերակրի հավելում։ Որպես արյան ալյուրի փոխարինող են օգտագործվում փետուրի ալյուրը և առվույտի ալյուրը ։
Վնասատուներից պաշտպանություն
Արյան ալյուրը երբեմն շաղ են տալիս բույսերի վրա, նրանց վնասատու կենդանիներից պաշտպանելու համար, օրինակ՝ ճագարներից ։
Ծանոթագրություններ
Կատեգորիա:Կեր Կատեգորիա:Գյուղատնտեսություն Կատեգորիա:Օրգանական պարարտանյութեր
Լև Ցենկովսկի
Լև Սեմյոնովիչ Ցենկովսկի, ռուս (ազգությամբ լեհ) բուսաբան, պրոտիստոլոգ և մանրէաբան, Պետերբուրգի ԳԱ թղթակից անդամ (1881 թ.)։
Կենսագրություն
Ավարտել է Պետերբուրգի համալսարանը (1844 թ.)։ Յարոսլավլի Դեմիդովյան լիցեյի (1850–1854 թթ.), Պետերբուրգի (1854-1859 թթ.), Նովոռոսիյսկյան (Օդեսայում, 1865-1871 թթ.) և Խարկովի (1872-1887 թթ.) համալսարանների պրոֆեսոր։
Ստորակարգ բույսերի ու կենդանիների ուսումնասիրման օնտոգենետիկական մեթոդի հիմնադիրներից է։ Լև Ցենկովսկին զարգացրել է բուսական և կենդանական աշխարհի գենետիկական միասնության վերաբերյալ պատկերացումները, պրոպագանդել Չ․ Դարվինի ուսմունքը։ Առաջարկել է սիբիրախտի դեմ վակցինայի ստացման արդյունավետ մեթոդներ։ Նպաստել է Խարկովում պաստյորյան կայանի կազմակերպմանը (1887 թ.)։ Ստեղծել է մանրէաբանների դպրոց։
Ծանոթագրություններ
Կատեգորիա:Ռուս բուսաբաններ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Ռուս մանրէաբաններ Կատեգորիա:Ռուս գիտնականներ Կատեգորիա:Ռուս կենդանաբաններ
Սան Դոնատո դի Լեչե
Սան Դոնատո դի Լեչե (San Donato di Lecce), քաղաք Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 5837 մարդ, բնակչության խտությունը կազմում է 272 մարդ/կմ²։ Զբաղեցնում է 21 կմ² մակերես։ Փոստային ինդեքս՝ 73010, հեռախոսային կոդ՝ +39 0832։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Հրեասիրություն
Հրեասիրություն կամ հուդայասիրություն (երբեմն՝ սեմասիրություն), որպես կանոն ոչ հրեաների հրեա ժողովրդի նկատմամբ հետաքրքրվածության, հարգանքի և պատմական նշանակության, աշխարհի զարգացման գործում մեծ ներդրման բարձր գնահատականի դրսևորում։
Համարվում է հակասեմության գաղափարի հականիշ։
Հրեական համայնքի մեջ հրեասիրությունը ընդգրկում է հրեական մշակույթի նշանակության մեծ գնահատականը և մեծ սերը հրեական ամեն ինչի վերաբերյալ։
Արտաքին հղումներ
Կատեգորիա:Հրեաների պատմություն Կատեգորիա:Հրեաների քաղաքական կարգավիճակ Կատեգորիա:Օտար մշակույթների զմայլանք Կատեգորիա:Հրեական ազգայնականություն Կատեգորիա:Հրեասիրություն Կատեգորիա:Հակասեմականություն
Նիկոլայ Յորգենսեն
Նիկոլայ Յորգենսեն (Nicolai Jørgensen, ), դանիացի պրոֆեսիոնալ ֆուտբոլիստ։ Ներկայումս հանդես է գալիս Ֆեյենորդի և Դանիայի ազգային հավաքականի կազմում։ Խաղում է կենտրոնական հարձակվողի դիրքում ։
Ակադեմիսկ
Յորգենսենը Ակադեմիսկի ակադեմիայի սան է։ Իր պրոֆեսիոնալ դեբյուտը նշեց 2009 թվականի ապրիլի 2-ին՝ Սկիվեի դեմ խաղում ։ Իր առաջին գոլը խփեց օգոստոսի 30-ին՝ Ֆրեմի դեմ խաղում ։ 2010 թվականի մայիսի 8-ին Յորգենսենը 2 գոլային փոխանցում տվեց Նեստվեդի դեմ խաղում ։ Հունիսի 6-ին՝ Ռոսկիլդեի դեմ խաղում նա դարձավ գոլի և գոլային փոխանցման հեղինակ՝ օգնելով իր թիմին հաղթել 2-0 հաշվով ։ Ակադեմիսկի կազմում Յորգենսենը անցկացրեց 32 հանդիպում՝ դառնալով 8 գոլի և 5 գոլային փոխանցման հեղինակ։
Կոպենհագեն
2013 թվականի հոկտեմբերի 6-ին՝ Սյոներյուսկի դեմ խաղում Յորգենսենը դարձավ գոլի և գոլային փոխանցման հեղինակ՝ օգնելով Կոպենհագենին հաղթել 2-1 հաշվով ։ Նոյեմբերի 2-ին նա դուբլ ձևակերպեց Նորշելանի դեմ խաղում ։ 2014 թվականի սեպտեմբերի 18-ին՝ դանիացին դուբլի հեղինակ դարձավ ՀԻԿ-ի դեմ Եվրոպայի Լիգայի խաղում ։ 2015 թվականի ապրիլի 19-ին Յորգենսենը դուբլ ձևակերպեց Նորշելանի դեմ խաղում՝ 2-0 հաշվով հաղթանակ պարգևելով իր թիմին ։ Մայիսի 3-ին նա գոլի և գոլային փոխանցման հեղինակ դարձավ Էսբյերգի դեմ խաղում ։ Մայիսի 14-ին Յորգենսենը խաղադաշտ դուրս եկավ Դանիայի գավաթի եզրափակչի Վեստշելանի դեմ խաղում՝ օգնելով Կոպենհագենին նվաճել գավաթը ։